CELEX: E2006J0003
Language: el
Date: 2007-05-30
Title: Απόφαση του Δικαστηρίου, της 30ής Μαΐου 2007 , στην υπόθεση E-3/06 — Ladbrokes Ltd. και η κυβέρνηση της Νορβηγίας, Υπουργείο Πολιτισμού και Εκκλησιαστικών Θεμάτων· η κυβέρνηση της Νορβηγίας, Υπουργείο Γεωργίας και Τροφίμων (Δικαίωμα εγκατάστασης — ελεύθερη παροχή υπηρεσιών — εθνικοί περιορισμοί όσον αφορά τα τυχερά παιχνίδια και στοιχήματα — νόμιμοι στόχοι — καταλληλότητα/συνέπεια — αναγκαιότητα — παροχή και εμπορία υπηρεσιών τυχερών παιχνιδιών από το εξωτερικό)

13.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/17
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 30ής Μαΐου 2007
   στην υπόθεση E-3/06
   Ladbrokes Ltd. και η κυβέρνηση της Νορβηγίας, Υπουργείο Πολιτισμού και Εκκλησιαστικών Θεμάτων· η κυβέρνηση της Νορβηγίας, Υπουργείο Γεωργίας και Τροφίμων
   
      (Δικαίωμα εγκατάστασης — ελεύθερη παροχή υπηρεσιών — εθνικοί περιορισμοί όσον αφορά τα τυχερά παιχνίδια και στοιχήματα — νόμιμοι στόχοι — καταλληλότητα/συνέπεια — αναγκαιότητα — παροχή και εμπορία υπηρεσιών τυχερών παιχνιδιών από το εξωτερικό)
   
   (2007/C 301/09)
   Στην υπόθεση E-3/06 μεταξύ της Ladbrokes Ltd. και της Κυβέρνησης της Νορβηγίας, εκπροσωπούμενης από το Υπουργείο Πολιτισμού και Εκκλησιαστικών Θεμάτων και το Υπουργείο Γεωργίας και Τροφίμων– ΑΙΤΗΣΗ του Oslo tingrett (περιφερειακό δικαστήριο του Όσλο) προς το Δικαστήριο, σχετικά με την ερμηνεία των κανόνων για το δικαίωμα εγκατάστασης και ελεύθερης παροχής υπηρεσιών στον ΕΟΧ, το Δικαστήριο, αποτελούμενο από τον Carl Baudenbacher, Πρόεδρο και δικαστή-εισηγητή, τους Henrik Bull και Thorgeir Örlygsson, δικαστές, εξέδωσε απόφαση στις 30 Μαΐου 2007, το διατακτικό της οποίας έχει ως εξής:
   
               1.-3.
            
            
               
                  Τα άρθρα 31 και 36 ΕΟΧ δεν αντίκεινται σε εθνική ρύθμιση που ορίζει ότι: 1) ορισμένα τυχερά παιχνίδια μπορούν να διοργανώνονται μόνο από δημόσια επιχείρηση που διαθέτει τα κέρδη της για πολιτιστικούς και αθλητικούς σκοπούς, 2) ότι οι άδειες για τη διοργάνωση στοιχημάτων ιπποδρομιών μπορούν να χορηγούνται αποκλειστικά σε φορείς ή επιχειρήσεις μη κερδοσκοπικού χαρακτήρα, των οποίων στόχος είναι η ενίσχυση της εκτροφής αλόγων, ή 3) ότι οι άδειες για τη διοργάνωση ορισμένων τυχερών παιχνιδιών μπορούν να χορηγούνται αποκλειστικά σε φορείς και ενώσεις μη κερδοσκοπικού χαρακτήρα, με ανθρωπιστικούς ή κοινωνικούς σκοπούς, όταν η εν λόγω ρύθμιση έχει νόμιμους στόχους, όπως η καταπολέμηση της εξάρτησης από τα τυχερά παιχνίδια και η διατήρηση της δημόσιας τάξης. Για την επίτευξη των νόμιμων στόχων πρέπει να χρησιμοποιούνται κατάλληλα και συνεπή μέσα και η εθνική ρύθμιση δεν πρέπει να βαίνει πέραν του αναγκαίου για την επίτευξη των επιδιωκόμενων στόχων.
               
            
         
               4.
            
            
               
                  Βάσει του δικαίου του ΕΟΧ, η χρηματοδότηση ανθρωπιστικών και κοινωνικών στόχων δεν πρέπει να αποτελεί πραγματική αιτία για τη θέσπιση νομοθεσίας, όπως η εξεταζόμενη, παρά μόνο παρεπόμενη ευεργετική συνέπεια, η οποία είναι συμπτωματική, με την έννοια ότι έχει συμπληρωματικό χαρακτήρα. Η απαγόρευση του ατομικού κέρδους ως καθαυτός στόχος δικαιολογεί, κατ'αρχήν, ανάλογη νομοθεσία. Ωστόσο, η εθνική πολιτική όσον αφορά τα τυχερά παιγνίδια πρέπει στην περίπτωση αυτή να αντανακλά το ηθικό περιεχόμενο του εν λόγω στόχου.
               
            
         
               5.
            
            
               
                  Βάσει του άρθρου 36 ΕΟΧ, εφόσον το εθνικό δικαστήριο καταλήγει στο συμπέρασμα ότι τα συστήματα αποκλειστικών δικαιωμάτων που έχουν θεσπισθεί βάσει του Νόμου για τα τυχερά παιγνίδια και του Νόμου για τα ιπποδρομικά στοιχήματα συνιστούν νόμιμους περιορισμούς, οι εθνικές αρχές έχουν το δικαίωμα να απαγορεύσουν τη διοργάνωση και εμπορία τυχερών παιχνιδιών από το εξωτερικό, ανεξάρτητα από το αν αυτά είναι νόμιμα ή όχι στο κράτος καταγωγής τους. Το ίδιο ισχύει εφόσον το εθνικό δικαστήριο καταλήγει στο συμπέρασμα ότι ο αποκλεισμός των εμπορικών φορέων βάσει του Νόμου για τις λαχειοφόρες αγορές συνιστά νόμιμο περιορισμό της ελεύθερης παροχής υπηρεσιών.
               
               Εφόσον το εθνικό δικαστήριο καταλήγει στο συμπέρασμα ότι οι απαγορεύσεις βάσει των τριών νόμων όσον αφορά τους εμπορικούς φορείς διοργάνωσης τυχερών παιχνιδιών κάθε μορφής δεν δικαιολογούνται, η απάντηση είναι ότι ενδέχεται παρόλα αυτά να απαιτείται άδεια, δεδομένης της πιθανής ύπαρξης διαφορών στο επίπεδο προστασίας στον ΕΟΧ. Ωστόσο, τα εθνικά μέτρα δεν πρέπει να είναι υπερβολικά σε σχέση με τους επιδιωκόμενους στόχους. Επίσης, πρέπει να εφαρμόζονται ισότιμα και να λαμβάνουν υπόψη τις απαιτήσεις που ήδη πληροί ο πάροχος των υπηρεσιών για την άσκηση δραστηριοτήτων στο οικείο κράτος μέλος.